《长相思 其二》
明代·胡应麟

长相思，路行难，玉关鸿雁何时还。张雾幄，捲云鬟，青灯夜未灭，翠被晓犹寒。

荏苒红颜镜中老，空闺日日望刀环。长相思，路行难。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。